Nýtt myndband sem fjallar um gerð íslensku bíómyndarinnar Kurteist fólk , með Stefáni Karli Stefánssyni í aðalhlutverkinu , er komið hér inn á kvikmyndir.is . Ásamt því sem rætt er við Stefán Karl í gegnum Skype myndsímann , en hann býr í Los Angeles , þá er í myndbandinu rætt við leikstjórann , Ólaf Jóhannesson , og nokkra af leikurum myndarinnar , þar á meðal Ágústu Evu Erlendsdóttur , Eggert Þorleifsson og Benedikt Erlingsson , og litast um á tökustöðum . Myndbandið , sem er tæpar 15 mínútur að lengd , er aðgengilegt undir vídeóspilaranum á forsíðu kvikmyndir.is eða hér á undirsíðu myndarinnar .